Under [[Den Store Nordiske Krig|krigen]] i [[Skåne]] [[1709]]-10 og siden i [[Nordtyskland]] beklædte han [[generalkvartermester]]chargen, dvs. han ledede en del af de forretninger, som senere kom til at høre under [[Generalstaben]]; bl.a. viste han megen virksomhed, duelighed og dristighed som rekognoscent. Tillige benyttede han sin stilling til over fæstninger, valpladser og lignende at samle et større antal planer, der senere er kommet til nytte ved krigshistoriske arbejder. [[1717]] blev Scheel chef for jyske hvervede infanteriregiment og var med dette i [[Norge]] under krigens sidste periode. Han blev [[1720]] [[generalmajor]], [[1727]] [[Dannebrogordenen|hvid ridder]], [[1733]] [[generalløjtnant]]. Fra [[1728]], da han fratrådte posten som regimentschef, til sin død, 13. oktober 1738, var han [[Kommandant af Kastellet|kommandant]] i [[Kastellet|Citadellet]], og fra 1733 havde han tillige overkommandoen over Fortifikationsetaterne i Danmark og [[Hertugdømmet Holsten|Holsten]] samt direktionen over alle fæstningsværker og militære bygningsarbejder sammesteds. Også i Norge forestod han befæstningsanlæg, og det ser derfor ud til, at han har haft den øverste ledelse af hele det [[Danmark-Norge|dansk-norske monarkis]] ingeniørvæsen, hvis 3 etater ellers, både før og siden (indtil [[1763]]), var uden fælles overhoved.
Historie